laion/Wikipedia-Exotic huggingface dataset:
কলকাতা প্রমাণ সময়

কলকাতা প্রমাণ সময় ছিল ১৮৮৪ সালে ব্রিটিশ ভারতে চালু হওয়া ভারতের দুটি সময় অঞ্চলের একটি। মার্কিন যুক্তরাষ্ট্রের রাজধানী ওয়াশিংটন ডি. সি. শহরে অনুষ্ঠিত আন্তর্জাতিক দ্রাঘিমারেখা সম্মেলনে এই অঞ্চলটি স্থাপিত হয়। এই সম্মেলনে স্থির হয়েছিল যে ভারতে দুটি সময় অঞ্চল গঠিত হবে। একটি হবে কলকাতা (৯০ ডিগ্রি পূর্ব দ্রাঘিমারেখা) ও অন্যটি হবে বোম্বাই (বর্তমান মুম্বই, ৭৫ ডিগ্রি পূর্ব দ্রাঘিমারেখা)। কলকাতা প্রমাণ সময় ভারতীয় প্রমাণ সময়ের চেয়ে চব্বিশ মিনিট এবং বোম্বাই প্রমাণ সময়ের চেয়ে এক ঘণ্টা তিন মিনিট এগিয়ে ছিল। মাদ্রাজ প্রমাণ সময়ের চেয়ে এটি বত্রিশ মিনিট কুড়ি সেকেণ্ড এগিয়ে ছিল। ১৯০৬ সালের ১ জানুয়ারি ভারতীয় প্রমাণ সময় চালু হলেও কলকাতা প্রমাণ সময় কার্যকর থেকেই যায়। ১৯৪৮ সালে ভারতীয় প্রমাণ সময়ের স্বার্থে এই কলকাতা প্রমাণ সময় পরিত্যক্ত হয়। ব্রিটিশ ভারতে ঊনবিংশ শতাব্দীর শেষাংশে কলকাতা প্রমাণ সময় বিশেষ প্রভাবশালী ছিল। এই সময় ধরেই মহাজাগতিক ও ভৌগোলিক ঘটনাবলি নথিভুক্ত করা হত। কথিত আছে, লিটন স্ট্র্যাচের কাকা উইলিয়াম স্ট্রাচে একবার কলকাতায় এসেছিলেন এবং জীবনের বাকি ছাপ্পান্ন বছর তিনি নিজের ঘড়িটিকে কলকাতা প্রমাণ সময়ের সঙ্গে মিলিয়ে রাখতেন। জেমস ক্ল্যাভেল তার কিং র‍্যাট উপন্যাসে দেখিয়েছেন "কলকাতা প্রমাণ সময়" ধরে খবর সম্প্রচারিত হচ্ছে। বোম্বাই প্রমাণ সময় মাদ্রাজ প্রমাণ সময় পোর্ট ব্লেয়ার গড় সময় ভারতীয় প্রমাণ সময় "Science, Notes and News"। Science। American Association for the Advancement of Science। 23 (588): 560। ৬ এপ্রিল ১৯০৬। ডিওআই:10.1126/science.23.588.558।  "On the Introduction of a Standard Time for India"। Proceedings of the Asiatic Society of Bengal। Calcutta: Asiatic Society of Bengal: 62–66। জুন ১৮৯৯।  "Odds and Ends"। Indian Railways Fan Club। সংগ্রহের তারিখ ২০১৩-০৬-০৩।  |কর্ম= এ বহিঃসংযোগ দেয়া (সাহায্য) Report of the Great Earthquake of 12th June, 1897 - Richard Dixon Oldham - Google Books The Asiatic Journal and Monthly Register for British and Foreign India ... - Google Books Holroyd, Michael (২০০৫)। Lytton Stratchey: The New Biography। পৃষ্ঠা 1883।  Gilmour, David (২০০৬)। The Ruling Caste: Imperial Lives in the Victorian Raj। Farrar, Straus & Giroux। পৃষ্ঠা 32।  Clavell, James (১৯৬৩)। King Rat। Michael Joseph। পৃষ্ঠা 67।  "Indian Time Zones (IST)"। Greenwich Mean Time (GMT)। ২০০৬-১০-৩০ তারিখে মূল থেকে আর্কাইভ করা। সংগ্রহের তারিখ ২০০৬-০৮-১৩।  |কর্ম= এ বহিঃসংযোগ দেয়া (সাহায্য)
হিজলি ডিটেনশন ক্যাম্প

হিজলি ডিটেনশন ক্যাম্প (ইংরেজি: Hijli Detention Camp) ছিল ব্রিটিশ ভারতের একটি ডিটেনশন ক্যাম্প। অধুনা ভারতের পশ্চিমবঙ্গ রাজ্যের খড়গপুর শহরের কাছে হিজলিতে (পূর্বতন হিজলি রাজ্যের অন্তর্গত) এই ক্যাম্পটি অবস্থিত ছিল। বিংশ শতাব্দীতের প্রথমার্ধে ভারতের স্বাধীনতা আন্দোলনের সময় এই ক্যাম্পটি গুরুত্বপূর্ণ ভূমিকা পালন করে। অসহযোগ আন্দোলনে যোগ দেওয়া স্বাধীনতা সংগ্রামী এবং সশস্ত্র বিপ্লবীদের সংখ্যা এত বৃদ্ধি পেয়েছিল যে ব্রিটিশ সরকার তাদের সাধারণ জেলে স্থান দিতে অসমর্থ হয়। তাই সরকার কয়েকটি নতুন ডিটেনশন ক্যাম্প গঠন করার সিদ্ধান্ত নেয়। প্রথম ক্যাম্পটি স্থাপিত হয় বক্সা দূর্গে। ১৯৩০ সালে হিজলি ডিটেনশন ক্যাম্প স্থাপিত হয়। ১৯৩১ সালে সন্তোষ কুমার মিত্র ও তারকেশ্বর সেনগুপ্ত নামে দুই স্বাধীনতা সংগ্রামী এই ক্যাম্পেই পুলিশের গুলিতে নিহত হন। সুভাষচন্দ্র বসু তাদের মৃতদেহ সংগ্রহ করতে এখানে আসেন। রবীন্দ্রনাথ ঠাকুর এবং বিশিষ্ট নেতারা এই ঘটনার প্রতিবাদ করেন। "হিজলি গুলিচালনার ঘটনা" নামে পরিচিত এই ঘটনাটিই ভারতের কোনো জেল বা ডিটেনশন ক্যাম্পে গুলিচালনার একমাত্র ঘটনা। ১৯৩৭ সালে এই ক্যাম্পটি বন্ধ করে দেওয়া হয় এবং ১৯৪০ সালে আবার চালু করা হয়। ১৯৪২ সালে শেষ বারের মতো ক্যাম্পটি বন্ধ হয় যায় এবং বন্দীদের অন্যত্র স্থানান্তরিত করা হয়। দ্বিতীয় বিশ্বযুদ্ধের সময় মার্কিন যুক্তরাষ্ট্রের বিমানবাহিনী এই ক্যাম্পটি ব্যবহার করেছিল। স্বাধীনতার পর ১৯৫১ সালে হিজলি ডিটেনশন ক্যাম্প প্রাঙ্গনেই আইআইটি খড়গপুর স্থাপিত হয়। ১৯৯০ সালে পূর্বতন ডিটেনশন ক্যাম্পের কিছু অংশ নিয়ে চালু হয় নেহেরু বিজ্ঞান ও প্রযুক্তি সংগ্রহশালা। "History of Indian Institute of Technology Kharagpur"। iitjodhpur.com। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৪।  "Hijli Saheed Bhavan"। iitkgp.ac.in। ১৪ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৪।  "Kharagpur's legend"। hindu.com। ১৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৪।  "IIT-Kharagpur remembers its Hijli Jail days"। financialexpress.com। সংগ্রহের তারিখ ২ জুলাই ২০১৪।  "Speech of the hon'ble president of India, Shri Pranab Mukherjee at the 58th annual convocation of IIT Kharagpur"। presidentofindia.nic.in। সংগ্রহের তারিখ ২ জুলাই ২০১৪।  Nehru Museum of Science & Technology
এভারেস্ট হাউস

এভারেস্ট হাউস হল ভারতের পশ্চিমবঙ্গ রাজ্যের রাজধানী কলকাতা শহরের একটি বহুতল ভবন। এটি জওহরলাল নেহেরু রোডে অবস্থিত। এভারেস্ট হাউস চ্যাটার্জি ইন্টারন্যাশানাল সেন্টারের পরে কলকাতার দ্বিতীয় বৃহত্তম বহুতল ভবন। এটি একটি বাণিজ্যিক ভবন। ১৯৭৮ সালে এটির নির্মাণকাজ শেষ হয়। ২১ তলা এই বাড়িটির উচ্চতা ৮৪ মিটার (২৭৬ ফু)। এই বাড়ির নিচের তলায় একাধিক শোরুম আছে। কলকাতার দীর্ঘতম বাড়িগুলির তালিকা "Everest House"। Emporis.com।
জঙ্গীদমন বাহিনী

জঙ্গীদমন বাহিনী বা কাউন্টার ইনসারজেন্সি ফোর্স হল পশ্চিমবঙ্গ সরকার কর্তৃক গঠিত একটি বিশেষ সশস্ত্র বাহিনী। ২০১০ সালে মাওবাদী জঙ্গীদমনের উদ্দেশ্যে অন্ধ্রপ্রদেশ রাজ্যের গ্রেহাউন্ড বাহিনীর আদলে এই বাহিনী গঠিত হয়। এই বাহিনীর প্রধান কার্যালয় কলকাতার গড়িয়া অঞ্চলে। এই বাহিনীতে অন্তর্ভুক্ত করার আগে রাজ্য সশস্ত্র বাহিনীর ১০০০ জওয়ানকে কম্যান্ডো প্রশিক্ষণ দেওয়া হয়। পশ্চিমবঙ্গের পশ্চিম মেদিনীপুর জেলার সালুয়া ও শালবনিতে এই প্রশিক্ষণ কেন্দ্র অবস্থিত ছিল। সম্প্রতি প্রশিক্ষণ কেন্দ্রটি দুর্গাপুরে স্থানান্তরিত করা হয়েছে। ২০১১ সালের ২৪ নভেম্বর একটি ৩০ মিনিটের সংঘর্ষে বাহিনী মাওবাদী জঙ্গী মাল্লাওজুলা কোটেশ্বর রাও ওরফে কিশেনজিকে হত্যা করতে সমর্থ হয়। "WB moots counter insurgency force to combat Naxals"। Zeenews.india.com। ২০১০-০৫-০৬। সংগ্রহের তারিখ ২০১৩-০৮-০৭।  "Top Maoist leader Kishenji killed"। Hindustan Times। ২০১১-১১-২৬ তারিখে মূল থেকে আর্কাইভ করা। সংগ্রহের তারিখ ২০১৩-০৮-০৭।
কর্মচারী ও প্রশাসনিক সংস্কার বিভাগ (পশ্চিমবঙ্গ)

কর্মচারী ও প্রশাসনিক সংস্কার মন্ত্রক হল পশ্চিমবঙ্গ সরকারের একটি মন্ত্রক। এই মন্ত্রকের মাধ্যমে আইএএস, ডব্লিউবিসিএস (কার্যনির্বাহী), ডব্লিউবিএসএস ও সচিবালয়ের অন্যান্য ক্যাডারের আধিকারিকদের নিয়ন্ত্রণ করা হয়। এই মন্ত্রকের মাধ্যমেই প্রশাসনিক সংস্কার, নাগরিকদের অভিযোগ গ্রহণ, ২০০৫ সালের তথ্যের অধিকার আইন প্রয়োগ ও ২০০৩ সালের পশ্চিমবঙ্গ লোকায়ুক্ত আইন প্রয়োগ করা হয়ে থাকে। এই মন্ত্রকের দায়িত্বে একজন ক্যাবিনেট মন্ত্রী নিযুক্ত থাকেন। তাঁর সঙ্গে একজন রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীকে সহায়তা করেন। এই মন্ত্রকে বর্তমান মন্ত্রী পশ্চিমবঙ্গের মুখ্যমন্ত্রী মমতা বন্দ্যোপাধ্যায়। Official Departmental Website of the Ministry of Home Affairs ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
চ্যাটার্জি ইন্টারন্যাশনাল সেন্টার

চ্যাটার্জি ইন্টারন্যাশানাল সেন্টার হল ভারতের পশ্চিমবঙ্গ রাজ্যের কলকাতা শহরে অবস্থিত একটি বহুতল অফিস ভবন। এটি কলকাতার কেন্দ্রীয় ব্যবসায়িক অঞ্চলে জওহরলাল নেহেরু রোডে অবস্থিত। ২০১২ সালের জুলাই মাসের হিসেব অনুসারে, এটি কলকাতার পঞ্চম উচ্চতম ভবন। চ্যাটার্জি ইন্টারন্যাশানাল সেন্টার কলকাতার সবচেয়ে পুরনো উচ্চতম ভবনগুলির একটি। ১৯৭৬ সালে এটি সম্পূর্ণ হয়। এটি পূর্ব ভারতের প্রথম ভবন যেটির উচ্চতা চব্বিশ তলা। সম্পূর্ণ হওয়ার সময় এটিই ছিল ভারতের উচ্চতম ভবন। এটির উচ্চতা ৯১ মিটার (২৯৯ ফু) এবং তলসংখ্যা ২৪। সম্প্রতি ভবনটি সংস্কার করা হয়েছে। এটি একটি অফিস ভবন। এখানে অনেক বহুজাতিক সংস্থা ও সরকারি পিএসইউ-এর অফিস আছে। কলকাতার উচ্চতম ভবনগুলির তালিকা "Chatterjee International Center"। Emporis.com।
আসানসোল-দুর্গাপুর পুলিশ কমিশনারেট

আসানসোল-দুর্গাপুর পুলিশ কমিশনারেট হল ভারতের পশ্চিমবঙ্গ রাজ্যের বর্ধমান জেলার আসানসোল ও দুর্গাপুর মহকুমার আইনরক্ষা ও তদন্তের প্রাথমিক ভারপ্রাপ্ত নগরাঞ্চলীয় পুলিশ বাহিনী। ২০১১ সালে এই কমিশনারেট প্রতিষ্ঠিত হয়। আসানসোল-দুর্গাপুর পুলিশ কমিশনারেট পশ্চিমবঙ্গ সরকারের স্বরাষ্ট্র মন্ত্রকের অধীনস্থ এবং পশ্চিমবঙ্গ পুলিশের অঙ্গ। বর্ধমান জেলার ১৫টি থানা এই কমিশনারেটের অধিভুক্ত। অজয় নন্দ আসানসোল-দুর্গাপুর পুলিশ কমিশনারেটের প্রথম পুলিশ কমিশনার। আসানসোল-দুর্গাপুর পুলিশ কমিশনারেটের প্রধান কার্যালয় আসানসোল শহরে অবস্থিত। এই কমিশনারেট তিনটি বিভাগে বিভক্ত। যথা, পূর্ব বিভাগ, পশ্চিম বিভাগ ও মধ্য বিভাগ। পশ্চিমবঙ্গের বর্ধমান জেলার আসানসোল ও দুর্গাপুর মহকুমার আইনরক্ষার দায়িত্ব এই কমিশনারেটের উপর ন্যস্ত। ১৫টি থানা এই কমিশনারেটের এক্তিয়ারভুক্ত। কমিশনারেটের প্রধান ভারতের পুলিশ কৃত্যকের পুলিশ ইনস্পেক্টর-জেনারেল (আইজিপি) স্তরের একজন পুলিশ কমিশনার। তার অধীনে থাকেন একজন ডেপুটি কমিশনার। তিনটি বিভাগের প্রধান তিনজন অতিরিক্ত ডেপুটি কমিশনার। গোয়েন্দা বিভাগ ও ট্রাফিক শাখা সহ অন্যান্য বিভাগের প্রধান সহকারী কমিশনারগণ। তারা পুলিশের ডেপুটি সুপারইন্টেন্ডেন্ট স্তরের আধিকারিক। তিনটি বিভাগ পাঁচটি উপবিভাগে বিভক্ত। এগুলির নেতৃত্বে থাকেন একজন উপবিভাগ ইনস্পেক্টর। থানাগুলির প্রধান ইনস্পেক্টর। আসানসোল (দক্ষিণ) থানা আসানসোল (উত্তর) থানা কুলটি থানা সালানপুর থানা চিত্তরঞ্জন থানা বারাবনি থানা রানিগঞ্জ থানা হিরাপুর থানা জামুরিয়া থানা দুর্গাপুর থানা নিউ টাউনশিপ থানা কোকোভেন থানা অন্ডাল থানা ফরিদপুর থানা পাণ্ডবেশ্বর থানা Official Website "Asansol - Durgapur Police Commissionerate"। West Bengal Police, Government of West Bengal। ৩১ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "Present post held by IPS officers as on 01.02.2012" (পিডিএফ)। West Bengal Police। ১৬ ফেব্রুয়ারি ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "About us"। Asansol Durgapur Police Commissionerate। সংগ্রহের তারিখ ৭ ফেব্রুয়ারি ২০১২।  "Hierarchy Chart"। Asansol Durgapur Police Commissionerate। সংগ্রহের তারিখ ৭ ফেব্রুয়ারি ২০১২।
সংখ্যালঘু কল্যাণ ও মাদ্রাসা শিক্ষা মন্ত্রক (পশ্চিমবঙ্গ)

সংখ্যালঘু কল্যাণ ও মাদ্রাসা শিক্ষা মন্ত্রক হল পশ্চিমবঙ্গ সরকারের একটি মন্ত্রক। এই মন্ত্রকের মাধ্যমে ভারতের পশ্চিমবঙ্গ রাজ্যে সংখ্যালঘু সম্প্রদায়গুলির উন্নয়ন ও কল্যাণসাধন করা হয়। এই মন্ত্রকের দায়িত্বে একজন ক্যাবিনেট মন্ত্রী থাকেন। এই মন্ত্রকে কোনো রাষ্ট্রমন্ত্রী থাকতে পারে, নাও পারেন। সরকারি আধিকারিকবৃন্দ মন্ত্রকের মন্ত্রী বা মন্ত্রীদের কাজে সাহায্য করেন। বর্তমানে পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই মন্ত্রকের দায়িত্বপ্রাপ্ত। Official Departmental Website of the Ministry of Home Affairs ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
পশ্চিমবঙ্গ সড়ক উন্নন পর্ষদ

পশ্চিমবঙ্গ সড়ক উন্নন পর্ষদ হল পশ্চিমবঙ্গ সরকার কর্তৃক প্রতিষ্ঠিত একটি সরকারি সংস্থা। ২০১২ সালে এই সংস্থা গঠিত হ্য। এই সংস্থার উদ্দেশ্য পশ্চিমবঙ্গের রাজ্য সড়ক ও অন্যান্য গুরুত্বপূর্ণ রাস্তাগুলির উন্নয়ন, রাস্তার রূপায়ণ ও গঠন। এই সংস্থাটি পশ্চিমবঙ্গ সরকারের পূর্ত মন্ত্রকের অধীনস্থ। Official website Bhattacharya, Debjit (১১ মার্চ ২০১২)। "টোল-যাত্রার পথে হাঁটছে রাজ্যের প্রায় সব সড়কই"। Anandabazar Patrika (Bengali ভাষায়)। ১১ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১২। উদ্ধৃতি শৈলী রক্ষণাবেক্ষণ: অচেনা ভাষা (link) Sen Gupta, Tomar (৩ ফেব্রুয়ারি ২০১২)। "West Bengal government to set up a highway development corporation WBHDC"। Economic Times। সংগ্রহের তারিখ ১১ মার্চ ২০১২।  প্রবেশদ্বার:  সড়ক পশ্চিমবঙ্গ ভারত
ভুরশুট

ভূরিশ্রেষ্ঠ বা ভুরশুট ছিল অধুনা ভারতের পশ্চিমবঙ্গ রাজ্যের রাঢ় অঞ্চলের অন্তর্গত একটি প্রাচীন ও মধ্যযুগীয় রাজ্য। মধ্যযুগে পঞ্চদশ শতাব্দী থেকে অষ্টাদশ শতাব্দী পর্যন্ত প্রায় ৩০০ বছর ভূরিশ্রেষ্ঠ সাম্রাজ্য বাঙ্গালা তথা পূর্ব ভারতের সবচেয়ে বড় হিন্দু শক্তি হিসেবে আত্মপ্রকাশ করে । রাঢ় অঞ্চলের দক্ষিণাঞ্চলে ভুরশুট রাজ্যটি স্থাপিত হয়েছিল। এই রাজ্যের অধিবাসীরা "ভুরিশ্রেষ্ঠী" নামে পরিচিত ছিল। এরা ছিল মূলত বণিক। এদের নামানুসারেই রাজ্যের নামকরণ হয় "ভুরশুট"। যদিও সম্ভবত ভুরশুটই ছিল রাঢ়ী ব্রাহ্মণদের মূল বসতাঞ্চল। পাল সাম্রাজ্যের উত্থানের সময় কোনো এক সুর রাজা এই রাজ্য শাসন করতেন। একাধিক সামন্ত রাজা এই রাজ্য শাসন করেছিলেন। ধীবর রাজবংশের (সম্ভবত ১৪শ-১৫শ শতাব্দী) লোককথায় এই রাজ্যের উল্লেখ পাওয়া যায়। এর পর কোনো এক ব্রাহ্মণ রাজবংশ এই রাজ্য শাসন করে। ভুরশুটের শেষ ধীবর রাজা শনিভাঙ্গর গড় ভবানীপুরের চতুরানন নিয়োগীকে পরাজিত করেছিলেন। চতুরাননের দৌহিত্র তথা ফুলিয়ার মুখটি রাজবংশের কৃষ্ণ রায় ভুরশুট দখল নিয়ে ভুরশুটের ব্রাহ্মণ রাজবংশের পত্তন ঘটান। মুঘল সম্রাট আকবরের রাজত্বকালে কৃষ্ণ রায় ১৫৮৩-৮৪ সাল পর্যন্ত শাসন করেন। তার প্রপৌত্র প্রতাপনারায়ণ রায় (১৬৫২-১৬৮৪) ছিলেন ভুরশুটের সর্বশ্রেষ্ঠ রাজা। এই পরিবারে "রায়বাঘিনী" নামে এই বীরাঙ্গনা মহিলার কথা জানা যায়। তবে তার সঠিক পরিচয় পাওয়া যায় না। সম্ভবত তার নাম ছিল ভবশঙ্করী। ভুরশুটের রাজা রুদ্রনারায়নের সাথে তার বিবাহ হয়। আইন-ই-আকবরি থেকে জানা যায় সুলেমানাবাদ সরকারের অধীনস্থ ৩৩টি মহলের মধ্যে বসন্ধরী পরগনার পরেই ভুরশুট পরগনা থেকে সবচেয়ে বেশি রাজস্ব আদায় হত। সপ্তগ্রাম সরকার বা মান্দারন সরকারের অন্য কোনো পরগনা এত রাজস্ব আদায় করত না। ১৮শ শতাব্দীতে বর্ধমানের রাজা কীর্তিচন্দ রায় ভুরশুট জয় করেন। ভুরশুট রাজ্যে তিনটি দুর্গ ছিল। এগুলি হল গড় ভবানীপুর, পান্ডুয়া (পেড়ো বা পেড়ো বসন্তপুর) ও রাজবলহাট। এই দুর্গগুলির এখন আর কোনো সন্ধান পাওয়া যায় না। তবে হাওড়া জেলায় রাজবলহাটের কাছে দামোদর নদের তীরে ডিহি ভুরশুট এবং তার পাশে পারভূরশুট নামে দুটি গ্রাম এখনও আছে। ১৮শ শতাব্দীর বাঙালি কবি "রায়গুণাকর" ভারতচন্দ্র রায় পেড়ো ভুরশুটের বাসিন্দা ছিলেন। তিনি সম্ভবত ভুরশুট রাজবংশের লোক ছিলেন। চতুরানন নিয়োগী সদানন্দ রায় মুখোপাধ্যায় শ্রীকৃষ্ণনারায়ণ রায়মুখুটি(১৫৮৩-৮৪) দেবনারায়ণ রায়মুখুটি দর্পনারায়ণ রায়মুখুটি উদয়নারায়ণ রায়মুখুটি সত্যনারায়ণ রায়মুখুটি শিবনারায়ণ রায়মুখুটি মহারাজা রুদ্রনারায়ণ রায়মুখুটি মহারাণী ভবশঙ্করী মহারাজা প্রতাপনারায়ণ (১৬৫২-১৬৮৪) নরনারায়ণ লক্ষ্মীনারায়ণ Ānandamūrti -The awakening of women - Page 303 1995 "Today we colloquially call it Bhurshut. The capital Garh Mandaram was ... In Bhurshut, the Mughal rulers had tremendous influence. Burdwan, in Bhurshut, was the capital of Bengal a number of times. [Some say] the word "Burdwan" came from" Ghosh, Binoy, Paschim Banger Sanskriti, (in Bengali), part II, 1976 edition, pp. 218-234, Prakash Bhaban
পশ্চিমবঙ্গ গ্রামীণ ব্যাঙ্ক

পশ্চিমবঙ্গ গ্রামীণ ব্যাঙ্ক হল একটি আঞ্চলিক গ্রামীণ ব্যাঙ্ক। ২০০৭ সালের ২৬ জানুয়ারি ১৯৭৬ সালের আঞ্চলিক গ্রামীণ ব্যাঙ্ক আইনের ২৩ ক শাখার ১ নং উপশাখা অনুসারে এই ব্যাঙ্ক প্রতিষ্ঠিত হয়। হাওড়া গ্রামীণ ব্যাঙ্ক, বর্ধমান গ্রামীণ ব্যাঙ্ক ও ময়ূরাক্ষী গ্রামীণ ব্যাঙ্ক এক করে এই ব্যাঙ্ক স্থাপিত হয়েছিল। ইউকো ব্যাঙ্ক এই ব্যাঙ্কের স্পনসর। ভারত সরকার, পশ্চিমবঙ্গ সরকার ও ইউকো ব্যাঙ্ক সম্মিলিতভাবে এই ব্যাঙ্কের মালিক। এই ব্যাঙ্কের শেয়ারহোল্ডাররা হল ভারত সরকার (৫০%), ইউকো ব্যাঙ্ক (৩৫%) ও পশ্চিমবঙ্গ সরকার (১৫%)। এই ব্যাঙ্কের প্রধান কার্যালয় হাওড়া শহরের টিকিয়াপাড়া অঞ্চলে অবস্থিত। ২০১৩-১৪ অর্থবর্ষে এই ব্যাঙ্কের নিট লাভের পরিমাণ ছিল ২০.১২ কোটি টাকা। পশ্চিমবঙ্গ গ্রামীণ ব্যাঙ্ক পশ্চিমবঙ্গ রাজ্যের চারটি জেলায় কাজ করে। এগুলি হল: হাওড়া, হুগলি, বর্ধমান ও বীরভূম জেলা। এই ব্যাঙ্কের প্রধান কার্যালয় হাওড়া শহরে অবস্থিত। পশ্চিমবঙ্গ গ্রামীণ ব্যাঙ্কের ২১৯টি শাখা ও ৪টি আঞ্চলিক কার্যালয় রয়েছে। আঞ্চলিক কার্যালয়গুলি হল: হাওড়া আঞ্চলিক কার্যালয়, চুঁচুড়া আঞ্চলিক কার্যালয়, বর্ধমান আঞ্চলিক কার্যালয় ও সিউড়ি আঞ্চলিক কার্যালয়। ভারতের গ্রামীণ ব্যাঙ্কগুলির তালিকা "PBGB Website"। ২২ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১৫।  Government of India, Notification No.1/4/2006 – RRB dated 26 February 2007 (Ministry of Finance, Department of Economic Affairs (Banking Division), New Delhii) "PBGB Balance Sheet 2014" (পিডিএফ)। ২০ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ মার্চ ২০১৫।  PBGB website ওয়েব্যাক মেশিনে আর্কাইভকৃত ২২ মার্চ ২০১৫ তারিখে
দেব রাজবংশ

দেব রাজবংশ (খ্রিস্টীয় ১২শ-১৩শ শতাব্দী) ছিল মধ্যযুগীয় বঙ্গের একটি হিন্দু রাজবংশ। সেন রাজবংশের পরে পূর্ববঙ্গে এই রাজবংশ রাজত্ব করেছিল। দেব রাজবংশের রাজধানী ছিল অধুনা বাংলাদেশের মুন্সীগঞ্জ জেলার বিক্রমপুরে। এই রাজবংশের সমাপ্তির সঠিক সময়কাল এবং কারণ জানা যায় না। ইতিহাসে দুটি দেব রাজবংশের উল্লেখ পাওয়া যায়। প্রথমটি খ্রিস্টীয় ৮ম-৯ম শতাব্দীতে প্রাচীন বাংলার সমতট অঞ্চলে রাজত্বকারী রাজবংশ। যার রাজধানী ছিল কুমিল্লার দেবপর্বত। আর দ্বিতীয় দেব রাজবংশটি ছিল একটি হিন্দু বৈষ্ণব রাজবংশ যার রাজধানী ছিল বিক্রমপুর। শিলালিপি থেকে অষ্টম শতাব্দীর দেব রাজবংশের চারজন রাজার নাম পাওয়া যায়: শান্তিদেব, বীরদেব, আনন্দদেব ও ভবদেব। মহারাজ আনন্দদেবের কুমিল্লার ময়নামতি তাম্রশাসন থেকে জানা যায় অষ্টম শতাব্দীর দেব রাজারা "শ্রী বাঙ্গালা মৃগাঙ্ক" উপাধি ব্যবহার করতেন যার অর্থ বাংলার চন্দ্র। দেব শাসন প্রকৃতপক্ষে শান্তি , সমৃদ্ধি , এবং সৃজনশীল শ্রেষ্ঠত্ব একটি নির্দিষ্ট সময়ের ছিল , এবং এই রাজ্যকালকে প্রাচীন বাংলার ' স্বর্ণযুগ ' মনোনীত করা যেতে পারে। ১১৫৬, ১১৫৮ ও ১১৬৫ শতাব্দে রাজা দামোদরদেব যে তিনটি তাম্রলিপি খোদাই করিয়েছিলেন (তাঁর রাজত্বের ৪র্থ, ৬ষ্ঠ ও ১৩শ বছরে) তা থেকেই এই রাজবংশের ইতিহাস জানা যায়। ১১৬৫ শতাব্দের দামোদরদেবের চট্টগ্রাম তাম্রলিপি থেকে এই রাজবংশের প্রথম তিন রাজার কথা জানা যায়।যদিও এই রাজবংশ সম্পর্কে অনেক কাল্পনিক কাহিনী আছে , তবে তার কোন শক্তিশালী প্রমাণ পাওয়া যায় না। এই রাজবংশের প্রথম রাজা ছিলেন পুরুষোত্তমদেব। তিনি ছিলেন গ্রাম-প্রধান বা "গ্রামণী"। তাঁর পুত্র মধুমথন বা মধুসূদন্দেব ছিলেন এই রাজবংশের প্রথম সার্বভৌম রাজা। তিনি "নৃপতি" উপাধি গ্রহণ করেছিলেন। তাঁর পুত্র ছিলেন ছিলেন বাসুদেব। বাসুদেবের পুত্র ছিলেন দামোদরদেব (শাসনকাল ১২৩১-৪৩ খ্রিস্টাব্দ) তিনি ছিলেন এই রাজবংশের সবচেয়ে শক্তিশালী রাজা। তিনি "অরিরাজ-চানূর-মাধব-সকল-ভূপতি-চক্রবর্তী" উপাধি গ্রহণ করেছিলে। কুমিল্লা তাম্রলিপি থেকে জানা যায়, তাঁর রাজ্য আধুনিক বাংলাদেশের কুমিল্লা-নোয়াখালি-চট্টগ্রাম অঞ্চলে প্রসারিত ছিল। পরবর্তীকালে "অরিরাজ-দনুজ-মাধব" দশরথদেব নামে এক রাজা এই রাজ্যকে বিক্রমপুর পর্যন্ত প্রসারিত করে সেখানেই রাজধানী স্থাপন করেন। তিনি এখানে একটি লেখ স্থাপন করেছিলেন। ইয়াহিয়া বিন আহমেদ তাঁর তারিখ-ই-মুবারক শাহি গ্রন্থে উল্লেখ করেন, তিনি (ইয়াহিয়া তাঁকে সোনারগাঁওয়ের দনুজ রায় বলে উল্লেখ করেন) ১২৮১ সালে গিয়াসুদ্দিন বলবনের সঙ্গে মিত্রতা স্থাপন করেছিলেন। পরবর্তীকালে তার ভাই বিক্রমাদিত্য দেব রাজ্যসীমার পূব অংশে স্থানান্তর করেন। নথিভুক্ত তথ্য থেকে এই পযন্ত জানা যায়। পাল রাজবংশ বঙ্গের ইতিহাস ভারতের ইতিহাস Gold coins of the World। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Copperplates, Banglapedia"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাপিডিয়ায় দেব রাজবংশ Roy, Niharranjan (1993). Bangalir Itihas: Adiparba Calcutta: Dey's Publishing, ISBN 81-7079-270-3, pp.408-9 Majumdar, R.C. (ed.) (2006). The Delhi Sultanate, Mumbai: Bharatiya Vidya Bhavan, p.622
মুলুক হত্যা মামলা

মুলুক হত্যা মামলা হল ভারতের পশ্চিমবঙ্গ রাজ্যের বীরভূম জেলার বোলপুর শহরের কাছে মুলুকে কয়েকজন সিপিআই (এম) কর্মীর দ্বারা চার জন সিপিআই (এমএল) কর্মীর হত্যার ঘটনা। ১৯৮৭ সালের ১৯ নভেম্বর এই ঘটনাটি ঘটেছিল। সেদিন সকালে গ্রামে সিপিআই (এম) একটি পদযাত্রার আয়োজন করেছিল। চারজন নকশালপন্থী ক্ষেতমজুর খেতেই তাদের আক্রমণ করে। পদযাত্রায় অংশগ্রহণকারীরা তাদের লাঠি দিয়ে পিটিয়ে হত্যা করে। নিহতরা হলেন শেখ জিয়াউদ্দিন, শেখ মান্নান, সুধীর ঘোষ ও নির্মল ঘোষ। এঁরা ছিলেন সিপিআই (এমএল) দলের কানু সান্যাল গোষ্ঠীর সমর্থক। ২০০৯ সালের ৩১ মার্চ বীরভূমের জেলা জজ দীপক সাহা যায় ৪৬ জন সিপিআই (এম) ক্যাডারকে মুকুল হত্যা মামলায় যাবজ্জীবন কারাদণ্ডে দণ্ডিত করেন। এঁদের মধ্যে ছিলেন মুলুক গ্রাম পঞ্চায়েতের তৎকালীন সিপিআই (এম) উপপ্রধান আখতার শেখ, তৎকালীন সিপিআই (এম) পঞ্চায়েত সমিতি সদস্য রোশন আলি, তৎকালীন সিপিআই (এম) গ্রাম পঞ্চায়েত সদস্য মিস্ত্রি মুর্মু ও তৎকালীন সিপিআই (এম) শাখা সমিতি সচিব সইফুল রহমান। এছাড়া দুজন প্রাথমিক স্কুলশিক্ষক, রাজ্য বিদ্যুৎ পর্ষদের এক কর্মচারী ও একজন এনভিএক কর্মচারীও দোষী সাব্যস্ত হন। ৫৬ জনক্র চার্জশিট দেওয়া হয়েছিল। কিন্তু রায়দান কালে ১০ জন মারা গিয়েছিলেন। অভিযুক্তদের ভারতীয় দণ্ডবিধির ৩০২, ৩০৭ ও ১৪৯ ধারায় দোষী সাব্যস্ত করা হয়। তাদের প্রত্যেককে ৫০০০ টাকা জরিমানাও করা হয়। "Decades on, conviction for CPM 46"। The Telegraph, 31 March 2009। সংগ্রহের তারিখ ২০০৯-০৮-০৮।  "46 CPM men get life for murders"। The Statesman, 1 April 2009। সংগ্রহের তারিখ ২০০৯-০৮-০৮। [স্থায়ীভাবে অকার্যকর সংযোগ]
শিলিগুড়ি পৌরসংস্থা

শিলিগুড়ি পৌরসংস্থা হল ভারতের পশ্চিমবঙ্গ রাজ্যের শিলিগুড়ি শহরের স্থানীয় স্বায়ত্তশাসন সংস্থা। ১৯৯৪ সালে শিলিগুড়ি পৌরসংস্থা গঠিত হয়েছিল। ১৯৪৯ সালে শিলিগুড়ি পুরসভা গঠিত হয়। হিল কার্ট রোডে অবস্থিত প্রথম পুরভবনটি ছিল কাঠের তৈরি। প্রথম পুরপ্রধান ছিলেন শিলিগুড়ির তৎকালীন মহকুমা শাসক শচীন্দ্রমোহন গুহ। ১৯৯৪ সালে শিলিগুড়ি পুরসভাটিকে পৌরসংস্থার মর্যাদা দেওয়া হয়। শিলিগুড়ি পৌরসংস্থা দার্জিলিং ও জলপাইগুড়ি জেলার মধ্যে অবস্থিত। পৌরসংস্থার ৪৭টি ওয়ার্ডের মধ্যে ৩০ টি দার্জিলিং জেলার শিলিগুড়ি মহকুমা ও ১৭টি ওয়ার্ড জলপাইগুড়ি জেলার জলপাইগুড়ি সদর মহকুমার অধীনস্থ। হিন্দু - ৪৭২১০৮ মুসলিম - ২৭৫৫৯ খ্রিস্টান - ৪৮৩২ বৌদ্ধ - ৩৩৩১ "Milestone"। SMC। ২০১৩-০৬-১৩ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৮।  http://www.censusindia.gov.in/2011census/C-16.html "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।  https://www.census2011.co.in/census/city/192-siliguri.html
শিলিগুড়ি জলপাইগুড়ি উন্নয়ন পর্ষদ

শিলিগুড়ি জলপাইগুড়ি উন্নয়ন পর্ষদ হল ভারতের পশ্চিমবঙ্গ রাজ্যের শিলিগুড়ি-জলপাইগুড়ি অঞ্চলের উন্নয়ন পরিকল্পনা কার্যকার করার উদ্দেশ্যে গঠিত একটি সংস্থা। ১৯৮০ সালের এপ্রিল মাসে পশ্চিমবঙ্গ নগর ও গ্রামাঞ্চল (পরিকল্পনা ও উন্নয়ন) আইন ১৯৭৯ (পশ্চিমবঙ্গ আইন - ১৯৭৯-এর তেরো) বলে এই পর্ষদ গঠিত হয়। শিলিগুড়ি জলপাইগুড়ি উন্নয়ন পর্ষদের অধিভুক্ত এলাকার পরিমাণ ২৩২৭.১২ বর্গ কিলোমিটার। এবং ২০১১ সালের জনগণনা অনুসারে এই এলাকার জনসংখ্যা ২.০১ মিলিয়ন। শিলিগুড়ি জলপাইগুড়ি উন্নয়ন পর্ষদের অধিভুক্ত এলাকাগুলি হল: সমগ্র জলপাইগুড়ি ও শিলিগুড়ি থানা, ফাঁসিদেওয়া থানার অন্তর্গত সব কটি মৌজা, দার্জিলিং জেলার খড়িবাড়ি ব্লক (সংরক্ষিত বনাঞ্চলগুলি ছাড়া), রাজগঞ্জ থানা, ময়নাগুড়ি থানার ১৪ নং মৌজা, (সদর মহকুমা, জলপাইগুড়ি জেলা) কোতয়ালি থানা (সদর মহকুমা, জলপাইগুড়ি জেলা, তিস্তা নদীর পশ্চিমাংশ সহ, সংরক্ষিত বনাঞ্চল বাদে) মাল পুরসভা, মালবাজার সমষ্টি উন্নয়ন ব্লক, মাল থানা কলকাতা মহানগরীয় উন্নয়ন সংস্থা "SJDA Milestone"। SJDA। ২০১৩-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৪।  "Perspective Plan 2025" (পিডিএফ)। SJDA। ২০১২-১০-০৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৩-০৫-২৪।  "SJDA Profile"। SJDA। ২০১৩-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৪।
বিধাননগর পুলিশ কমিশনারেট

বিধাননগর পুলিশ কমিশনারেট বা বিধাননগর সিটি পুলিশ হল ভারতের পশ্চিমবঙ্গ রাজ্যের রাজধানী কলকাতা শহরের উত্তর ও উত্তর-পূর্ব অঞ্চলের বিধাননগর ও সংলগ্ন এলাকার শান্তিরক্ষার দায়িত্বপ্রাপ্ত একটি পুলিশ বাহিনী। ২০১২ সালের ২০ জানুয়ারি বিধাননগর পুলিশ কমিশনারেট গঠিত হয়। এই কমিশনারেট পশ্চিমবঙ্গ স্বরাষ্ট্র মন্ত্রকের প্রশাসনিক নিয়ন্ত্রণাধীন এবং পশ্চিমবঙ্গ পুলিশের একটি অংশ। উত্তর চব্বিশ পরগনা পুলিশ জেলাকে দ্বিখণ্ডিত করে নয়টি থানা নিয়ে এই কমিশনারেট গঠিত হয়। রাজীব কুমার এই কমিশনারেটের প্রথম পুলিশ কমিশনার। বিধাননগর পুলিশ কমিশনারেটের প্রধান কার্যালয় বিধাননগরে অবস্থিত। এই কমিশনারেট তিন ভাগে বিভক্ত। যথা: বিধাননগর, বিমানবন্দর ও নিউ টাউন। কমিশনারেটের এক্তিয়ারভুক্ত এলাকার আয়তন ১৪৬.৩৪ বর্গ কিলোমিটার। পনেরোটি থানা এই কমিশনারেটের আওতাধীন। ১. বিধাননগর উত্তর থানা ২. বিধাননগর দক্ষিণ থানা ৩. বিধাননগর পূর্ব থানা ৪. ইলেকট্রনিক্স কমপ্লেক্স থানা ৫. লেকটাউন থানা ৬. বাগুইআটি থানা ৭. নিউ টাউন থানা ৮. এয়ারপোর্ট থানা ৯. নেতাজি সুভাষচন্দ্র বসু আন্তর্জাতিক বিমানবন্দর থানা ১০. নারায়ণপুর থানা ১১. রাজারহাট থানা ১২. ইকো পার্ক থানা ১৩. টেকনো সিটি থানা ১৪. বিধাননগর মহিলা থানা ১৫. বিধাননগর সাইবার থানা ব্যারাকপুর পুলিশ কমিশনারেট হাওড়া পুলিশ কমিশনারেট কলকাতা পুলিশ Official website "Bidhannagar Police Commissionerate & Barrackpore Police Commissionerate"। West Bengal Police, Government of West Bengal। ৩১ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "DGP orders probe against Lake Town IC"। Times of India। ৬ ফেব্রুয়ারি ২০১২। ১৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "Township task force: What it means for you"। The Telegraph। ১৭ জানুয়ারি ২০১২। সংগ্রহের তারিখ ৬ ফেব্রুয়ারি ২০১২।
তন্ত্রসার (শৈব ধর্মগ্রন্থ)

'তন্ত্রসার হল হিন্দুধর্মের ত্রিক বা কাশ্মীর শৈব দর্শনের একটি ধর্মগ্রন্থ। এটি উক্ত সম্প্রদায়ের সবচেয়ে গুরুত্বপূর্ণ ঐতিহাসিক ব্যক্তিত্ব অভিনবগুপ্তের লেখা। এটিকে অভিনবগুপ্তের বিখ্যাত গ্রন্থ তন্ত্রলোকের একটি সংস্করণ বলে মনে করা হয়। তন্ত্রলোক Muller-Ortega 1989, p. 47 Muller-Ortega, Paul (১৯৮৯), The Triadic Heart of Siva, Albany: State University of New York Press, আইএসবিএন 0-88706-787-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কলকাতা উন্নয়ন সংস্থা

কলকাতা উন্নয়ন সংস্থা (আগেকার নাম ক্যালকাটা ইমপ্রুভমেন্ট ট্রাস্ট বা সিআইটি) হল পশ্চিমবঙ্গ সরকারের নগরোন্নয়ন মন্ত্রকের অধীনস্থ একটি বিধিবদ্ধ সংস্থা। এটি কলকাতার সবচেয়ে পুরনো নগরোন্নয়ন সংস্থা। ১৯১২ সালে সরকার-নিযুক্ত একটি কমিশনের সুপারিশ এবং জনসাধারণের মতামতের পরিপ্রেক্ষিতে ক্যালকাটা ইমপ্রুভমেন্ট ট্রাস্ট আইন, ১৯১১ বলে এই সংস্থাটি স্থাপিত হয়। এই সংস্থার উদ্দেশ্য ছিল কলকাতার বিস্তার ঘটানো ও উন্নয়নের কাজ চালানো। ২০১১ সালে পশ্চিমবঙ্গের পুর ও নগরোন্নয়ন মন্ত্রী ঘোষণা করেছিলেন কলকাতা উন্নয়ন সংস্থা কলকাতা পৌরসংস্থার সঙ্গে মিশে যাবে। "Welcome to KIT (Kolkata Improvement Trust)"। Kolkata Improvement Trust। ১ মার্চ ২০১২ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১১।  "Mahanayak Mancha comes up at Unnayan Bhawan"। The Statesman। নভেম্বর ২৩, ২০১১। ২২ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ডিসেম্বর ৯, ২০১১।  "Kolkata Municipal Corporation, Kolkata Improvement Trust to merge"। Daily News & Analysis। মে ২১, ২০১১। সংগ্রহের তারিখ ডিসেম্বর ৯, ২০১১।  Kolkata Improvement Trust